stanford-oval/wikipedia huggingface dataset:
Fredrik Östring

| Fredrik Östring> Henkilötiedot |
| --- | --- |
Syntynyt: 14. tammikuuta 1810 Närpiö
Kuollut: 6. syyskuuta 1855 (45 vuotta) Maalahti
Ammatti:  Pappi
Fredrik Östring (14. tammikuuta 1810 Närpiö – 6. syyskuuta 1855 Maalahti) oli suomalainen pappi ja kuului herännäisyyden vaikuttajiin. Hänen innokkaaseen toimintaansa ruotsinkielisellä Pohjanmaalla kiinnitettiin viranomaisten taholta huomiota ja hän sai syytteen luvattomien uskonnollisten kokousten järjestämisestä. Hänet pidätettiin puoleksi vuodeksi virantoimituksesta.
Myös hänen veljensä Johan Jakob Östring vaikutti herännäisyyden piirissä.
Hän kuoli haaksirikossa Maalahdessa 6. syyskuuta 1855.
Aiheesta muualla

Uppslagsverket Finland[vanhentunut linkki]
Fellesforbundet

| Fellesforbundet |
| --- | --- |

Perustettu:  1988
Toimiala:  ammattijärjestö
Kotipaikka:  Oslo
Toiminta-alue:   Norja
Jäsenmäärä:  160 000 (2022)
Puheenjohtaja:  Jørn-Henning Eggum
Infobox OKNimi-testi OK: 
Fellesforbundet on norjalainen ammattiliitto, joka edustaa muun muassa rakennus-, paperiteollisuus- ja kuljetusalan työntekijöitä. Se perustettiin vuonna 1988 ja sillä on noin 160 000 jäsentä. Fellesforbundet on keskusjärjestö Landsorganisasjonenin toiseksi suurin jäsenjärjestö.
Puheenjohtajat

1988–1991: John Stene
1991–2007: Kjell Bjørndalen
2007–2015: Arve Bakke
2015–: Jørn-Henning Eggum
Aiheesta muualla

Liiton verkkosivut (norjaksi)
Hierakonpolis

Hierakonpolis (m.kreik. Ἱεράκων πόλις, Hierakōn polis, myös Ἱερακόπολις, Hierakopolis; lat. Hieraconpolis, Hieracopolis) voi viitata seuraaviin kaupunkeihin muinaisessa Egyptissä:
Hierakonpolis eli Nekhen, kaupunki Ylä-Egyptissä Latopoliteen nomoksessa, tunnetuin Hierakonpolis
Hierakonpolis, kaupunki Ala-Egyptissä Libyan/Gynaikopoliteen nomoksessa
Hierakon, kaupunki Ylä-Egyptissä Hierakonpoliteen nomoksessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hierakonpolis”, voi hakea sivunnimihaulla, laajalla sivunnimihaulla tai tekstihaulla.
Escape Plan

| Escape Plan |
| --- | --- |

Ohjaaja:  Mikael Håfström
Käsikirjoittaja:   Miles Chapman  Arnell Jesko 
Tuottaja:   Mark Canton  Randall Emmett  Remington Chase  Robbie Brenner  Kevin King Templeton 
Säveltäjä:  Alex Heffes
Kuvaaja:  Brendan Galvin
Leikkaaja:  Elliot Greenberg
Pääosat:   Sylvester Stallone  Arnold Schwarzenegger  James Caviezel 
Valmistustiedot
Valmistusmaa:  Yhdysvallat
Tuotantoyhtiö:  Atmosphere Entertainment Emmett/Furla Films
Levittäjä:  Summit Entertainment
Ensi-ilta:   2013-10-1818. lokakuuta 2013 (Yhdysvallat)  2013-11-1515. marraskuuta 2013 (Suomi)  
Kesto:  115 min
Alkuperäiskieli:  englanti
Budjetti:  50 000 000 $
Tuotto:  137 328 301 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Escape Plan (tunnettu aikaisemmin nimillä Exit Plan ja The Tomb – pako helvetistä) on ensi-iltansa vuonna 2013 saanut yhdysvaltalainen toimintatrilleri, jonka on ohjannut Mikael Håfström. Elokuvan pääosissa esiintyvät Sylvester Stallone, Arnold Schwarzenegger, James Caviezel ja Vinnie Jones.
Näyttelijät

| 0 | 1 | 2 |
| --- | --- | --- |
|  Sylvester Stallone  | … |  Ray Breslin   |
|  Arnold Schwarzenegger  | … |  Emil Rottmayer   |
|  Jim Caviezel  | … |  Willard Hobbes   |
|  50 Cent  | … |  Hush   |
|  Sam Neill  | … |  Dr. Kyrie   |
|  Vinnie Jones  | … |  Drake   |
|  Faran Tahir  | … |  Javed   |
|  Vincent D’Onofrio  | … |  Lester Clark   |
|  Amy Ryan  | … |  Abigail Ross   |
|  Graham Beckel  | … |  Brims   |
|  Matt Gerald  | … |  Roag   |
|  Caitriona Balfe  | … |  Jessica Mayer   |
Arvioita

Turun Sanomien Henri Waltter Rehnströmin mielestä Escape Plan on puhdas toimintaelokuva, vaikka siinä onkin kevyttä maailmanpoliittista kritiikkiä. Ohjaaja Håfström pitää hänestä jännitteen ammattitaitoisesti yllä loppuun asti.
Franz Boas

| Franz Boas |
| --- | --- |
 Franz Boas noin vuonna 1915.
Henkilötiedot
Koko nimi:  Franz Uri Boas
Syntynyt: 9. heinäkuuta 1858 Minden, Saksa
Kuollut: 21. joulukuuta 1942 (84 vuotta) New York, Yhdysvallat
Koulutus ja ura
Väitöstyön ohjaaja:  Gustav Karsten
Oppilaat:  Ruth Benedict, Alexander Goldenweiser, Joseph Greenberg, A. L. Kroeber, Edward Sapir, Melville J. Herskovits, Frederica de Laguna ja Robert Lowie
Tutkimusalue:  Antropologia, particular law (käännä suomeksi) ja relativismi
 Nimikirjoitus
Aiheesta muualla
www.franz-boas.com
Franz Uri  Boas (9. heinäkuuta 1858 Minden, Saksa – 21. joulukuuta 1942 New York, Yhdysvallat) oli saksalaissyntyinen, Yhdysvalloissa vaikuttanut antropologi, joka tunnetaan erityisesti Pohjois-Vancouverin ja Brittiläisen Kolumbian kwakiutl-intiaanien parissa tekemästään tutkimuksesta, jonka tuloksena hän kehitti uuden käsityksen kulttuureista. Boas oli myös ensimmäisiä tutkijoita, joka kyseenalaisti käsityksen ihmiskunnan jakaantumisesta rotuihin. Boasia on nimitetty ”yhdysvaltalaisen antropologian isäksi”.
Boas suoritti kandidaatin tutkinnon Heidelbergin yliopistossa vuonna 1881 ja samana vuonna myös tohtorin tutkinnon Kielin yliopistossa. Hänet nimitettiin vuonna 1899 professoriksi Columbia Universityyn New Yorkiin.
Boasin keskeinen anti antropologialle oli kulttuurirelativismin liittäminen antropologiseen tutkimukseen. Boasin mukaan erot eri ihmisryhmien välillä johtuivat historiallisista, sosiaalisista ja maantieteellisistä olosuhteista, ja kaikilla populaatioilla oli täydellinen ja yhtä kehittynyt kulttuuri. Boasin mukaan olisi tieteellisesti harhaanjohtavaa arvioida toisia kulttuureja länsimaisen ”kehitystason” perusteella. Hänen näkemyksensä kyseenalaistivat aikaisemmat Louis Henry Morganin ja Edward Tylorin teoriat, joiden näkemyksen mukaan kaikki kulttuurit kehittyivät tiettyjen vaiheiden kautta.
Teoksia

Growth of Children (1896–1904)
The Mind of Primitive Man, 1938
Primitive Art, 1927
Anthropology and Modern Life, 938
Race, Language, and Culture, 1940
Dakota Grammar, 1941
Escapology

| Escapology Robbie Williams |
| --- | --- | --- |

Studioalbumin tiedot
 Äänitetty : 2002
 Julkaistu: 18. marraskuuta 2002
 Formaatti: CD
 Tuottaja(t): Guy Chambers, Steve Power
 Tyylilaji: pop rock, soft rock
 Kesto: 73.51
 Levy-yhtiö: EMI
Robbie Williamsin muut studioalbumit
| Swing When You’re Winning 2001 | Escapology 2002 | Live at Knebworth 2003 |
Escapology on brittiläisen Robbie Williamsin viides studioalbumi, joka julkaistiin Britanniassa 18. syyskuuta 2002. Albumi sai mielipiteitä jakavan vastaanoton, vaikka sitä on myyty maailmanlaajuisesti 6,5 miljoonaa kappaletta. Albumi nousi listaykköseksi 12 maassa.
Kappaleet

How Peculiar – 3.13
Feel – 4.22
Something Beautiful – 4.48
Monsoon – 3.46
Sexed Up – 4.19
Love Somebody – 4.10
Revolution – 5.44
Handsome Man – 3.54
Come Undone – 4.38
Me and My Monkey – 7.12
Song 3 – 3.48
Hot Fudge – 4.05
Cursed – 4.01
Nan's Song – 3.52
Arviot

Allmusic:
The Guardian:
Aiheesta muualla

Escapology discogs.com -sivustolla
Escape from Wildcat Canyon

| Escape from Wildcat Canyon |
| --- | --- |
 DVD-julkaisun kansikuva
Ohjaaja:  Mark F. Voizard
Käsikirjoittaja:  Robert Gosnell
Tuottaja:  Paul E. Painter Gary Delfiner Gerald W. Abrams Robin Spry Micheline Garant
Säveltäjä:  Normand Gorbeil
Kuvaaja:  Stephen Reizes
Leikkaaja:  David R. McLeod
Pääosat:  Dennis Weaver Michael Caloz
Valmistustiedot
Valmistusmaa:   Yhdysvallat
Tuotantoyhtiö:  Cypress Point Productions Gemini Entertainment Inc. Showtime Networks Telescene Film Group Productions
Ensi-ilta:  1998
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Escape from Wildcat Canyon (esitetty televisiossa ja Netflixissä nimellä Pako Villikissa-kanjonista) on Marc F. Voizardin ohjaama koko perheen seikkailuelokuva, joka valmistui vuonna 1998.
Juoni

Yhteistä aikaa viettävät isoisä ja tämän pojanpoika tekevät lentokoneella pakkolaskun erämaahan.
Rooleissa

| 0 | 1 | 2 |
| --- | --- | --- |
|  Dennis Weaver  | … |  Isoisä Flint   |
|  Michael Caloz  | … |  Peter Flint   |
|  Peter Keleghan  | … |  Douglas Flint   |
|  Barbara Radecki  | … |  Jaynie Flint   |
|  Frank Scorpion  | … |  Warren King   |
|  Vlasta Vrana  | … |  Tully   |
|  Michel Perron  | … |  Von Whiteside   |
|  Gary Lawrence  | … |  Boyd Downs   |
|  Al Vandecruys  | … |  Derrick Powell   |
|  Claudia Besso  | … |  Claire Powell   |
|  Merlee Shapiro  | … |  Nainen koiran kanssa   |
Aiheesta muualla

Escape from Wildcat Canyon Internet Movie Databasessa (englanniksi)
Escape from Wildcat Canyon Elonet.
Pako Villikissa-kanjonista Allmoviessa (englanniksi)
Hooker ’N Heat

| Hooker ’N Heat John Lee Hooker & Canned Heat |
| --- | --- | --- |

Studioalbumin tiedot
 Äänitetty : toukokuu 1970, Liberty Records, Los Angeles, Kalifornia
 Julkaistu: 15. tammikuuta 1971
 Tuottaja(t): Bob Hite, Skip Taylor
 Tyylilaji: blues rock
 Kesto: 83.40
 Levymerkki: Liberty (LST-35002)
John Lee Hookerin muut julkaisut
| Goin’ Down Highway 51 1971 | Hooker ’N Heat 1971 | Endless Boogie 1971 |
Canned Heatin muut julkaisut
| Canned Heat ’70 Concert Live in Europe 1970 | Hooker ’N Heat 1971 | Live at Topanga Corral 1971 |
Hooker ’N Heat on John Lee Hookerin & Canned Heatin tupla-albumi, joka julkaistiin vuonna 1971.
Kappaleet

Kaikki kappaleet John Lee Hooker, ellei toisin mainita.
Kappaleet > A-puoli

Messin’ with the Hook – 3.23
The Feelin’ Is Gone – 4.32
Send Me Your Pillow – 4.48
Sittin’ Here Thinkin – 4.07
Meet Me in the Bottom – 3.34
Kappaleet > B-puoli

Alimonia Blues – 4.31
Drifter – 4.57
You Talk Too Much – 3.16
Burning Hell – 5.28 (säv. John Lee Hooker, Bernard Besman)
Bottle Up and Go – 2.27
Kappaleet > C-puoli

The World Today – 7.47
I Got My Eyes on You – 4.26
Whiskey and Wimmen – 4.37
Just You and Me – 7.42
Kappaleet > D-puoli

Let’s Make It – 4.06
Peavine – 5.07
Boogie Chillen No. 2 – 11.33 (säv. Hooker, Besman)
Kokoonpano

John Lee Hooker – kitara, laulu
Antonio de la Barreda – basso (kappaleet: 13 – 17)
Adolfo de la Parra – rummut (kappaleet: 13 – 17)
Henry Vestin – soolokitara (kappaleet: 13 – 17)
Alan Wilson – huuliharppu (kappaleet: 7 – 9, 13 – 17), piano (kappaleet: 10, 11), kitara (kappale: 12)
Arvostelut

Allmusic:
Hermann Starheimsæter

| Hermann Starheimsæter |
| --- | --- |
 Starheimsæter vuonna 2007.
Henkilötiedot
Syntynyt: 2. elokuuta 1950 (ikä 74)
Ammatti:  kirjailija
Kirjailija
Tuotannon kieli: norja
Esikoisteos:  Lungeblæretre (1980)
Aiheesta muualla
Löydä lisää kirjailijoitaKirjallisuuden teemasivulta
Hermann Starheimsæter (s. 2. elokuuta 1950) on norjalainen kirjailija. Hänen esikoisteoksensa, runokokoelma Lungeblæretre, ilmestyi vuonna 1980. Lisäksi hän on julkaissut romaaneja, lastenkirjoja ja novellikokoelman.
Aiheesta muualla

Kuvia tai muita tiedostoja aiheesta Hermann Starheimsæter Wikimedia Commonsissa
High (Knut Anders Sørumin kappale)

|  High> Kappaleen tiedot |
| --- | --- |
Esittäjä(t):  Knut Anders Sørum
Säveltäjä(t):  Thomas Thörnholm Lars Andersson
Sanoittaja(t):  Dan Attlerud
Euroviisutiedot
Vuosi:  2004
Maa:  Norja
Kieli:  englanti
Sijoitus:  24.
Pisteet:  3
Sanat:  sanoitus
High on Knut Anders Sørumin esittämä kappale, joka edusti Norjaa vuoden 2004 Eurovision laulukilpailussa Turkin Istanbulissa.
Norja pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui viimeiseksi 3 pisteellä.
Hozumi Hasegawa

| Hozumi Hasegawa |
| --- | --- |
 Hozumi Hasegawa (oikealla) vuonna 2011
Henkilötiedot
Koko nimi:  長谷川穂積
Syntynyt: 16. joulukuuta 1980 (ikä 43) Nishiwaki, Hyogo
Kansalaisuus:   Japani
Nyrkkeilijä
Pituus:  168  cm
Painoluokka:  Ylempi kääpiösarja
Kätisyys:  Vasen
Ammattilaistilastot
Ottelut:  41
Voitot:  36
– tyrmäysvoitot:  16
Tappiot:  5
Ratkaisemattomat:  0
Hozumi Hasegawa (jap. 長谷川穂積, s. 16. joulukuuta 1980 Nishiwakissa, Hyogossa, Japanissa) on japanilainen uransa lopettanut nyrkkeilijä. Hän ryhtyi ammattilaiseksi vuonna 1999. Urallaan Hasegawa voitti kääpiösarjan WBC liiton mestaruuden, WBC liiton mestaruuden höyhensarjassa ja ylemmän kääpiösarjan WBC liiton mestaruuden.
Hasegawa oli Maailman nyrkkeilyneuvoston (WBC) tunnustama kääpiösarjan (53,5 kg) hallitseva maailmanmestari. Mestaruusottelussa hän voitti 16. huhtikuuta 2005 Thaimaan Veeraphol Sahapromin. Titteliään Hasegava puolusti 10 kertaa onnistuneesti. Hasegavan käymä ottelu Vusi Malingaa vastaan päättyi Nasagevan ensimmäisen erän tekniseen tyrmäys voittoon ensimmäisessä erässä Malingan käytyä kolmesti kanveesissa erän aikana. 14. heinäkuuta 2009 Hasegawa voitti Nestor Rochan teknisellä tyrmäyksellä ensimmäisessä erässä. Vuoden 2009 joulukuussa Hasegawa puolusti vyötä Alvaro Pereziä vastaan voittaen tämän neljännen erän teknisellä tyrmäyksellä. Seuraavassa ottelussaan Hasegava menetti WBC liiton tunnustaman mestaruuden hävittyään Fernando Montielille kamppailun neljännessä erässä teknisellä tyrmäyksellä. Tämän jälkeen Hasegava vaihtoi painoluokkaa nostaen painonsa höyhensarjaan. Ensimmäisessä höyhensarjassa käymässään ottelussa Hasegava voitti Juan Carlos Burgosilta WBC liiton mestaruuden hajaäänituomiolla mutta menetti sen heti ensimmäisessä puolustusottelussaan Jhonny Gonzalezille. Tämän jälkeen seuraavan valtaliittojen tunnustaman maailmanmestaruusottelun Hasegava kävi vuonna 2014, jolloin hän hävisi ylemmän kääpiösarjan IBF liiton tunnustamassa mestaruusottelussa Kiko Martinezille. Hasegava palasi mestariksi vuonna 2016 voittamalla Hugo Ruizin ylemmän kääpiösarjan WBC liiton tunnustamassa maailmanmestaruusottelussa Ruizin luovutettua kamppailun yhdeksännen erän jälkeen. Hasegawa ilmoitti lopettavansa nyrkkeilemisen vuoden 2016 joulukuussa.
Aiheesta muualla

Tilastot ammattilaisotteluista
| 0 | 1 | 2 |
| --- | --- | --- |
| Edeltäjä: Veeraphol Sahaprom | WBC liiton kääpiösarjan maailmanmestari 16. huhtikuuta 2005 - 30. huhtikuuta 2010 | Seuraaja: Fernando Montiel |
| 0 | 1 | 2 |
| --- | --- | --- |
| Edeltäjä: Elio Rojas | WBC liiton höyhensarjan maailmanmestari 26. marraskuuta 2010 - 8. huhtikuuta 2011 | Seuraaja: Jhonny Gonzalez |
| --- | --- |
Edeltäjä: Hugo Ruiz: WBC liiton ylemmän kääpiösarjan maailmanmestari 26. syyskuuta 2016 - 2016 joulukuu
Hermann Struve

Hermann Struve (noin 1900)
Karl Hermann Struve (ven. Герман Оттович Струве, German Ottovitš Struve; 3. lokakuuta (J: 21. lokakuuta) 1854 Pietari, Venäjä – 12. elokuuta 1920 Bad Herrenalb, Schwarzwald, Saksa) oli venäläis-saksalainen tähtitieteilijä. Hän syntyi ja vaikutti aluksi Venäjällä, mutta muutti 41-vuotiaana Saksaan, jossa työskenteli loppuikänsä.
Jo Hermann Struven isoisä Friedrich Georg Wilhelm von Struve ja isä Otto Wilhelm von Struve olivat tähtitieteilijöitä, samoin hänen veljensä Ludwig Struve, poikansa Georg Hermann Struve ja veljenpoikansa Otto Struve. Suku oli alun perin saksalainen.
Hermann Struve valmistui vuonna 1882 Tarton yliopistosta ja työskenteli sitten sukulaistensa johtamassa Pulkovon observatoriossa Pietarin lähellä. Hänet nimitettiin observatorion vanhemmaksi astronomiksi vuonna 1890 ja hänen odotettiin seuraavan isäänsä Otto Wilhelm von Struvea laitoksen johtajana. Vuonna 1895 hän kuitenkin hyväksyi kutsun Saksaan Königsbergin observatorion johtajaksi. Vuosina 1904–1920 hän johti Berliinin observatoriota.
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 498.  ("Hermann Struve (1854–1920)")  Helsinki:  Ursa, 2003.  ISBN 978-952-5329-26-1.
Franz Bopp

Franz Bopp
Franz Bopp (14. syyskuuta 1791, Mainz — 23. lokakuuta 1867, Berliini) oli saksalainen kielitieteilijä, joka osaltaan oli vakiinnuttamassa sanskriitin johtavaa asemaa indoeurooppalaisten kielten vertailevassa tutkimuksessa useiksi sukupolviksi ja kehitti merkittävästi historiallis-vertailevan kielitieteen menetelmiä keskittymällä vertailussaan mieluummin verbitaivutukseen kuin kantasanastoon. Yhdessä tanskalaisen Rasmus Raskin kanssa Bopp oli 1800-luvun alkupuolen merkittävin kielentutkija ja tätäkin vaikutusvaltaisempi.
Bopp yritti turhaan etsiä sanskriitin, persian, kreikan, latinan ja saksan kielen yhteistä alkuperää, mutta toisin kuin Friedrich Schlegel, hän ei koskaan erehtynyt pitämään sanskriittia kaivattuna kantakielenä. Hänen pääteoksensa oli kuudessa osassa pitkin väliajoin ilmestynyt Vergleichende Grammatik (1833–52), joka valmistuessaan alkoi edustaa jo vanhentunutta tutkimusnäkemystä, ja kymmenkunta vuotta myöhemmin August Schleicherin Compendium jo uudistikin alan.
Elämä ja ura

Bopp syntyi Mainzissa, mutta perheensä pian sen jälkeen muutettua kävi koulunsa Aschaffenburgissa. Jo varhaisella iällä hän osoitti kyvykkyyttä vieraisiin kieliin. Tutustuttuaan klassisiin kieliin kreikkaan ja latinaan samoin kuin hepreaan ja goottiin, hänen kiinnostuksensa suuntautui itäisiin kieliin, etenkin sanskriittiin, jota opiskellakseen hän siirtyi 1812 viideksi vuodeksi Pariisiin Collège de Franceen.
Boppin opettajana Pariisissa toimi myös persian ja turkin kielet hallinnut Antoine Léonard de Chézy, jonka muita tunnettuja oppilaita olivat Wilhelm von Humboldt ja August Wilhelm von Schlegel. Sanskriittiin Bopp perehtyi tutustumalla Intian epiikan klassikoihin kuten Mahābhārataan, josta hän myöhemmin (1820–38) julkaisi otteita niin alkukielellä kuin latinannoksenakin.
Lyhyen Lontoon-kauden jälkeen vuosina 1818–21 Bopp oli Göttingenissä, kunnes sai itämaisen kirjallisuuden ja yleisen filologian professuurin Berliinin yliopistosta. Nimitys oli hieman yllättävä Boppin uran alkuvaiheessa, mutta siihen oli vaikuttamassa paitsi hänen arvostuksensa Britannian itämaisen tutkimuksen piirissä myös hänen ystävyytensä Preussissa tuolloin ministerinä toimineen von Humboldtin kanssa. Hänen virkansa vakinaistettiin vuonna 1825, ja hän piti oppituolia hallussaan aina kuolemaansa asti.
Teoksia

Über das Konjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache (1816)
Ausführliches Lehrgebäude der Sanskritsprache (1824–27)
Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (kuusi osaa: osa I 1833, II 1835, III 1842, IV 1847, V 1849, VI 1852)
Filip Kostić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Filip Kostić
Syntymäaika: 1. marraskuuta 1992
Syntymäpaikka: Kragujevac, Jugoslavia
Pelipaikka: vasen laitahyökkääjä
Pituus: 184 senttimetriä
Paino: 82 kilogrammaa
Seura
Seura: Juventus
Junioriseurat
: Radnički 1923
Seurat
| Vuodet | Seura | O | (M) |
| 2009–2012 | Radnički 1923 | 61 | (5) |
| 2012–2014 | FC Groningen | 39 | (9) |
| 2014–2016 | VfB Stuttgart | 59 | (8) |
| 2016–2019 | Hamburger SV | 61 | (9) |
| 2018–2019 | → Eintracht Frankfurt | 34 | (6) |
| 2019–2022 | Eintracht Frankfurt | 95 | (12) |
| 2022– | Juventus | 66 | (3) |
Maajoukkue
| 2010 | Serbia U19 | 4 | (1) |
| 2013–2015 | Serbia U21 | 8 | (2) |
| 2015– | Serbia | 63 | (3) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2024.  Maajoukkueuran tilastot päivitetty 9. kesäkuuta 2024.
Filip Kostić (serb. Филип Костић, s. 1. marraskuuta 1992 Kragujevac) on serbialainen jalkapalloilija, joka edustaa Italian Serie A:ssa pelaavaa Juventusta. Vasenjalkainen Kostić on pelipaikaltaan vasen laitahyökkääjä. Hän kuuluu myös Serbian jalkapallomaajoukkueeseen.
Ura > Seurajoukkueura

Kostić on FK Radnički 1923:n kasvatti. Hän pelasi seuran edustusjoukkueen paidassa Serbian Superliigassa ja ykkösliigassa 61 ottelua tehden viisi maalia. Heinäkuussa 2012 Kostić siirtyi Alankomaiden Eredivisien FC Groningeniin. Hän pelasi seurassa kahden kauden aikana 43 ottelua onnistuen maalinteossa 11 kertaa.
Elokuussa 2014 Kostić siirtyi Saksan Bundesliigan VfB Stuttgartiin. Hän teki bundesliigadebyyttinsä samassa kuussa Borussia Mönchengladbachia vastaan. Avausmaali syntyi joulukuussa 2014 Mainzia vastaan. Avauskaudellaan Bundesliigassa Kostić teki kolme maalia 29 ottelussa ja seuraavalla kaudella viisi maalia 30 ottelussa.
Kostić edusti Hamburger SV:tä kausina 2016–2018, ja teki pelaamissaan 61 bundesliigaottelussa yhdeksän maalia. Hän siirtyi Eintracht Frankfurtiin lainalle kesällä 2018 ja siirto vakinaistettiin vuotta myöhemmin. Hän pelasi Frankfurtissa kausina 2018–2022 kaikkiaan 129 bundesliigaottelua, joissa hän teki 18 maalia ja antoi 49 maalisyöttöä. Parhaimmillaan hän syötti 17 liigamaalia kaudella 2020–2021. Hän teki kauden 2021–2022 Eurooppa-liigassa 12 ottelussa kolme ja syötti kuusi maalia Frankfurtin voittaessa mestaruuden. Puolivälierien toisessa osaottelussa hän teki kaksi maalia FC Barcelonaa vastaan. Hän onnistui maalinteossa myös Rangersia vastaan pelatun loppuottelun rangaistuspotkukilpailussa. Hänt valittiin tuolla kaudella Frankfurtin kauden pelaajaksi. Kaikkiaan hän teki Frankfurtissa pelaamissaan 34 Eurooppa-liigan ottelussa yhdeksän ja syötti 11 maalia.
Kostić siirtyi elokuussa 2022 italialaisseura Juventukseen. Kahden kauden aikana hän on pelannut Serie A:ssa 66 ottelua, joissa hän on tehnyt kolme ja syöttänyt 12 maalia. Jälkimmäisellä kaudella hän pelasi Juventuksen voittamassa Italian cupissa neljä ottelua mutta ei päässyt loppuottelusa kentälle. Mestarien liigassa hän on pelannut kuusi ja Eurooppa-liigassa kahdeksan Juventuksen ottelua.
Ura > Maajoukkueura

Kostić on edustanut Serbiaa alle 19- ja alle 21-vuotiaiden jalkapallomaajoukkueissa. Serbian jalkapallomaajoukkueessa Kostić teki debyyttinsä kesäkuussa 2015 ystävyysottelussa Azerbaidžania vastaan. Ensimmäisen maaottelumaalinsa hän teki MM-karsintaottelussa Irlantia vastaan syyskuussa 2016. Hän pelasi MM-kilpailuissa 2018 Serbian kaikissa kolmessa ottelussa, näistä kahdessa avauskokoonpanossa. MM-kilpailuissa 2022 hän oli kahdesti avauskokoonpanossa.
Kostić on kesäkuun 9. päivään 2024 mennessä pelannut 63 A-maaottelua, joissa hän on tehnyt kolme ja syöttänyt 12 maalia. Pelaamissaan 17 MM-karsintaottelussa hän on tehnyt kolme maalia ja antanut kuusi maalisyöttöä. EM-karsintaotteluita hän on pelannut 13 ja antanut niissä yhden maalisyötön.
Huis ten Bosch

Huis ten Bosch
Huis den Bosch on Alankomaiden hallintokaupungissa Haagissa sijaitseva kuninkaallinen palatsi. Se on yksi Alankomaiden kuninkaallisen perheen virallisista asunnoista.
Huis ten Bosch -palatsin rakennustyöt aloitettiin vuonna 1645. Se oli aluksi hallitsijan kesäasunto. Se vauroitui pahasti toisessa maailmansodassa. Vuodesta 1981 vuoteen 2014 se oli silloisen kuningatar Beatrixin ja hänen perheensä pääasiallisena asuntona.
Palatsin mukaan on nimetty Hollanti-teemainen huvipuisto Japanin Nagasakissa.
Aiheesta muualla

Kuvia tai muita tiedostoja aiheesta Huis ten Bosch Wikimedia Commonsissa
Huopapaju

| Huopapaju |
| --- | --- |

Tieteellinen luokittelu
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Malpighiales
Heimo::  Pajukasvit
Suku::  Pajut Salix
Laji::  elaeagnos
Kaksiosainen nimi
 Salix elaeagnos  Scop. 
Katso myös
   Huopapaju Commonsissa 
Infobox OKVirheellinen NIMI-arvo: 
Huopapaju eli laventelipaju (Salix elaeagnos) on puumainen Euroopassa kasvava pajulaji.
Se kasvaa 8–10(–12) metriä korkeaksi puuksi tai joskus korkeaksi pensaaksi. Laji kuuluu koripajun sukulaisiin, joille on tyypillistä pitkä ja kapea lehtimuoto. Huopapajun lehtilavan leveyden ja pituuden suhde on tyypillisesti 1:10, viljelylajikkeella 'Angustifolia' 1:20. Alapinnan karvoitus on himmeän huopamainen. Kukintonorkot ovat salavamaisen kapeita ja ilmestyvät samaan aikaan kuin lehdet puhkeavat.
Huopapajua esiintyy alkuperäisenä Keski- ja Etelä-Euroopassa ja Marokossa. Se kasvaa soilla ja kallioilla, laji on kalkinsuosija.